Miss Universe 2020

Ang Miss Universe 2020 ay ang ika-69 na edisyon ng Miss Universe pageant, na ginanap sa Seminole Hard Rock Hotel & Casino sa Hollywood, Florida, Estados Unidos noong 16 Mayo 2021. Ang edisyong ito ay iniusog makalipas ang taong 2020 bunsod ng COVID-19.

Pagkatapos ng kompetisyon, kinoronahan ni Zozibini Tunzi ng Timog Aprika si Andrea Meza ng Mehiko bilang Miss Universe 2020. Ito ang pangatlong tagumpay ng Mehiko sa kasaysayan ng kompetisyon. Nagtapos bilang first runner-up si Julia Gama ng Brasil, habang nagtapos bilang second runner-up si Janick Maceta ng Peru.

Mga kandidata mula sa pitumpu't-apat na mga bansa at teritoryo ang lumahok sa kompetisyong ito. Pinangunahan nina Mario Lopez at Miss Universe 2012 Olivia Culpo ang kompetisyon. Sina Miss Universe 2014 Paulina Vega at Miss Universe 2017 Demi-Leigh Tebow ang nagsilbing mga expert analyst, samantalang si Miss USA 2019 Cheslie Kryst ang nagsilbing backstage correspondent. Nagtanghal si Luis Fonsi sa edisyong ito.

Itinampok rin sa edisyong ito ang FYI bilang opisyal na broadcaster ng palabas sa unang pagkakataon. Ito ay naipalabas sa daan-daang milyong mga manonood mula sa 160 bansa.

 Kasaysayan 
link=https://en.wikipedia.org/wiki/File:Seminole_Hard_Rock_Hotel_&_Casino_Hollywood_2_(June_2019).jpg|thumb|Seminole Hard Rock Hotel & Casino, ang lokasyon ng Miss Universe 2020|250x250px

 Lokasyon at petsa 
Noong 3 Marso 2021, inanunsyo ng Miss Universe Organization na ang kompetisyon ay gaganapin sa 16 Mayo 2021 sa Seminole Hard Rock Hotel & Casino sa Florida, Estados Unidos. Ipinagliban mula sa huling bahagi ng 2020 hanggang sa unang bahagi ng 2021 ang kompetisyon dahil sa pandemya dulot ng COVID-19. Ang edisyong ito ang pangatlong pagkakataon sa kasaysayan ng kompetisyon kung saan ginanap ang kompetisyon sa sumunod na taon.

Noong 21 Abril 2021, inanunsyo ng Miss Universe Organization ang mga bagong host para sa kompetisyon na sina Mario Lopez at Olivia Culpo, na papalit kay Steve Harvey. Ang dahilan kung bakit hindi pinangunahan ni Harvey ang edisyong ito ay maaaring may salungatan sa iskedyul ni Harvey. Si Harvey diumano ay nasa Timog Aprika para sa shooting ng ikalawang season ng Family Feud Africa isang buwan bago ang kompetisyon. Gayumpaman, binanggit ni Harvey sa Twitter na siya ay babalik para sa susunod na edisyon ng Miss Universe.

 Pagpili ng mga kalahok 
Ang mga kalahok mula sa pitumpu't-apat na mga bansa at teritoryo ay napili upang lumahok sa kompetisyon. Maraming mga kompetisyong pambansa ang ipinagliban o ganap na nakansela dahil sa pandemya ng COVID-19. Dahil dito, dalawampu't-walo sa mga kandidata na naatasan upang kumatawan sa kanilang bansa ay mga runner-up sa kanilang nakaraang kompetisyong pambansa, o napili sa isang casting process.

 Mga pagpalit 
Tatlong kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok. Iniluklok ang second runner-up ng Miss Belgium 2018 na si Dhenia Covens bilang kandidata ng Belhika sa Miss Universe matapos na tumangging lumahok sa kompetisyon ang Miss Belgium 2020 na si Céline Van Ouytsel dahil sa takot sa pandemya ng COVID-19 sa Estados Unidos. Iniluklok si Natalia Piguła, first runner-up ng Miss Polski 2019 upang kumatawan sa Polonya matapos na dumanas ng spinal disc herniation ang Miss Polski 2019 na si Magdalena Kasiborska. 

Si María Fernanda Aristizábal, ang Senorita Colombia 2019, ang orihinal na nakatakdang kumatawan sa Kolombya sa edisyong ito. Gayunpaman, nawalan ng prangkisa ng Miss Universe ang Senorita Colombia Organization, dahilan upang hindi kumalahok si Aristizábal sa kompetisyon. Ang prangkisa ng Miss Universe ay napunta kay Natalie Ackermann, pinuno ng Miss Universe Colombia Organization na kinoronahan si Laura Olascuaga bilang Miss Universe Colombia 2020. Subalit, noong ika-6 ng Abril 2022, iniluklok ni Ackermann si Aristizábal upang kumatawan sa Kolombya sa ika-71 edisyon ng kompetisyon. Si Amandine Petit, Miss France 2021, ay iniluklok upang kumatawan sa bansang Pransiya sa edisyong ito matapos ang pakikipagpalitan kay Clémence Botino, Miss France 2020, na kakatawan sa Pransiya sa susunod na edisyon dahil sa posibleng date conflict sa pagitan ng Miss Universe 2021 at Miss France 2022.

 Mga unang pagsali at pag-urong sa kompetisyon 
Sa edisyong ito unang lumahok ang Kamerun at bumalik ang mga bansang Gana at Rusya na huling sumali noong 2018. Buhat ng pagpataw ng mga lockdown at paghihigpit sa paglalakbay, labinwalong bansa at teritoryo ang hindi sumali sa edisyong ito na kinabibilangan ng Alemanya, Anggola, Bangglades, Ehipto, Gineang Ekwatoriyal, Guam, Heorhiya, Kapuluang Birhen ng Estados Unidos, Kenya, Litwanya, Monggolya, Namibya, Niherya, Nuweba Selandiya, Santa Lucia, Sierra Leone, Suwesya, Tansaniya, at Turkiya. Hindi sumali si Tangia Zaman Methila ng Bangglades dahil sa mga lockdown at paghihigpit sa paglalakbay na ipinataw ng kanilang pamahalaan. Hindi sumali si Aya Abdelrazik ng Ehipto dahil sa hindi isiniwalat na dahilan. Lalahok din dapat sa edisyong ito si Didia Mukwala ng Sambia na dapat sanang sasali sa nakaraang edisyon, ngunit hindi rin ito nagpatuloy sa kompetisyon bunsod ng pandemya sa COVID-19.

Kalaunan ay nagpositibo sa COVID-19 si Vanessa Castro ng Paragway noong 4 Mayo 2021, tatlong araw bago magsimula ang kompetisyon sa Estados Unidos. Noong 7 Mayo 2021, nag-netibo na si Castro sa COVID-19 at pinayagan na itong lumipad sa Miami upang lumahok sa kompetisyon.

Mga resulta

 Mga pagkakalagay 
 Pagkakalagay Kandidata Miss Universe 2020  Mehiko – Andrea Meza 1st runner-up  Brasil – Julia Gama 2nd runner-up  Peru – Janick Maceta 3rd runner-up  Indiya – Adline Castelino 4th runner-up  Republikang Dominikano – Kimberly Jimenez Top 10  Australya – Maria Thattil
  Hamayka – Miqueal-Symone Williams
  Kosta Rika – Ivonne Cerdas
  Porto Riko – Estefania Soto
  Taylandiya – Amanda Obdam Top 21  Arhentina – Alina Akselrad
  Biyetnam – Nguyễn Trần Khánh Vân §
  – Chantal Wiertz
  – Asya Branch
  Kolombya – Laura Olascuaga
  Gran Britanya – Jeanette Akua
  Indonesya – Ayu Maulida
  Miyanmar – Thuzar Wint Lwin
  Nikaragwa – Ana Marcelo
  Pilipinas – Rabiya Mateo
  Pransiya – Amandine Petit
§ – Binoto ng mga manonood upang mapabilang sa Top 21

 Mga espesyal na parangal 
ParangalKandidataBest National Costume  Miyanmar – Thuzar Wint LwinSpirit of Carnival Award  Republikang Dominikano – Kimberly JiménezSocial Impact Award  Bulibya – Lenka Nemer

 Kompetisyon 

 Pormat ng kompetisyon 
Dahila sa mga mahigpit na hakbang kaugnay ng pandeyma ng COVID-19, ilang mga pagbabago sa pormat ng kompetisyon ang ipinatupad ng Miss Universe. Dahil sa mas maliit na bilang ng mga kandidata ang kumalahok sa edisyong ito kumpara sa mga nakaraang edisyon, tinanggal ang continental grouping at pinili ang dalawampu't-isang mga semi-finalist sa kabuuan. Ang mga resulta ng paunang kompetisyon at ng closed-door interview ang nagpasiya sa unang dalawampung mga semi-finalist. Isinagawa ang internet voting kung saan ang mga manonood ay maaaring bumoto para sa isa pang kandidata upang umabante sa semifinals. Diretsong lumahok sa swimsuit competition ang dalawampu't-isang mga semi-finalist imbis na dumaan sa opening statement, at kalaunan ay pinili ang sampung semifinalist. Lumahok sa evening gown competion ang 10 semifinalist, at limang pinalista ang sumabak sa paunang question-and-answer round at sa final question round.

 Komite sa pagpili 

 Sheryl Adkins-Green – Amerikanang marketing executive
 Arden Cho – Mang-aawit at artistang Amerikana
 Christine Duffy – Negosyanteng Amerikana
 Keltie Knight – Television host na Kanadyana
 Brook Lee – Miss Universe 1997 mula sa Estados Unidos
 Deepica Mutyala – Negosyanteng Amerikana
 Tatyana Orozco – Negosyante at ekonomistang Kolombiyana
 Zuleyka Rivera – Miss Universe 2006 mula sa Porto Riko

Mga kandidata
Pitumpu't-apat na kandidata ang lumahok para sa titulo.
 Bansa/Teritoryo  Kandidata  Edad Bayan  Albanya Paula Mehmetukaj 23  Tirana  Arhentina Alina Luz Akselrad  23  Córdoba   Armenya Monika Grigoryan  21  Ereban  Aruba Helen Hernandez  20  Oranjestad  Australya Maria Thattil  28  Melbourne  Shauntae Miller 28  Pulo ng Long  Barbados Hillary-Ann Williams  25  Christ Church  Belhika Dhenia Covens  27  Amberes  Belis Iris Salguero  24  San Pedro BeneswelaMariángel Villasmil25Ciudad Ojeda BiyetnamKhánh Vân Nguyễn26Lungsod ng Ho Chi Minh  Brasil Julia Gama  27  Porto Alegre BulgaryaRadinela Chusheva25Sofia BulibyaLenka Nemer24La Paz CuraçaoChantal Wiertz22Willemstad  Dinamarka Amanda Petri 23  Copenhague  Ekwador Leyla Espinoza 25  Quevedo  El Salvador Vanessa Velásquez 25  San Salvador EslobakyaNatália Hoštáková26Bratislava EspanyaAndrea Martínez27Leon Estados UnidosAsya Branch23Booneville  Gana Chelsea Tayui 25  Keta  Gran Britanya Jeanette Akua 29  Lungsod ng Londres HamaykaMiqueal-Symone Williams24Mona HaponAisha Harumi Tochigi25Chiba  Hayti Eden Berandoive 24  Aquin  Honduras Cecilia Rossell 25  Copan Ruinas  Indiya Adline Castelino 22  Udupi  Indonesya Ayu Maulida 23  Surabaya  Irlanda Nadia Sayers 26  Belfast  Israel Tehila Levi 19  Yavne  Italya Viviana Vizzini 27  Caltanissetta KambodyaSarita Reth26Nom Pen KamerunAngèle Kossinda28Douala KanadaNova Stevens26Vancouver Kapuluang Birheng BritanikoShabree Frett24Tortola Kapuluang KaymanMariah Tibbetts27Bodden Town  Kasakistan Kamila Serikbai 18  Kyzylorda KolombyaLaura Olascuaga25Cartagena  Kosobo Blerta Veseli 23  Gjilan Kosta RikaIvonne Cerdas28San José KroasyaMirna Naiia Maric22Zadar  Laos Christina Lasasimma 27  Vientiane LupangyeloElísabet Hulda Snorradóttir22Reikiavik  Malaysia Francisca Luhong James 25  Kuching  Malta Anthea Zammit 26  Żebbuġ  Mawrisyo Vandana Jeetah 29  Flacq  Mehiko  Andrea Meza 26  Lungsod ng Chihuahua  Miyanmar Thuzar Wint Lwin 22  Hakha  Anshika Sharma 24  Jhapa  Nikaragwa Ana Marcelo 24  Estelí  Noruwega Sunniva Frigstad 21  Vennesla OlandaDenise Speelman24Groningen  Panama Carmen Jaramillo 26  La Chorrera  Paragway Vanessa Castro 28  Asunción  Peru Janick Maceta 27  Lima  Pilipinas Rabiya Mateo  24  Lungsod ng Iloilo PinlandiyaViivi Altonen24Tampere  Polonya Natalia Piguła 27  Łódź Porto RikoEstefanía Soto29San Sebastian  Portugal Cristiana Silva 19  Porto PransiyaAmandine Petit23Caen Republikang DominikanoKimberly Jiménez24La Romana Republikang TsekoKlára Vavrušková21Kostelec nad Orlicí  Rumaniya Bianca Tirsin 22  Arad  Rusya Alina Sanko 22  Azov  Singapura Bernadette Ong 26  Bukit Timah  Taylandiya Amanda Obdam 27 Phuket Timog AprikaNatasha Joubert23Centurion Timog KoreaHari Park21Incheon TsileDaniela Nicolás28Copiapó TsinaJiaxin Sun23Beijing  Ukranya Yelyzaveta Yastremska 28  Kyiv  Urugway Lola de los Santos 23  Paysandú
 Mga tala 

Mga sanggunian

 Panlabas na kawing 



Kategorya:2021 sa Estados Unidos
Kategorya:Miss Universe